दिगम्बर नासवा जी ने जिस खूबसूरती से ’रात के अँधेरे’ में ’धूप की चकाचौंध’ को साझा किया है वह अनुपम है । जिस मनोयोग से आपकी ग़ज़ल में प्राकृतिक दृश्यावलियों का बिम्बात्मक प्रयोग हुआ है वह चमत्कृत करता है । इस बार का प्रदत्त ’मिसरा’ स्वयं में गुनगुनाता हुआ है, दिगम्बर भाई की ग़िरह का शेर मानों किंकिणियों तक के ’सस्वर’ होने का माहौल तारी करवा दिया है ! बहुत खूब भाई साहब ! आपके कई शेर खनखनाते, रुनझुनाते और गुनगुनाते हुए हैं !